**איזי פינק קורות חיים 15/4/18**

איזי נולד בשלושה בדצמבר ,1919 בקלן שבגרמניה. הוא למד בבית ספר עממי ובשל כישוריו דילג על מספר כיתות. תחביביו היו רכיבה על אופניים ושחיה. לימודיו בבית הספר התיכון הופסקו עם עלית הנאצים לשלטון. הוא השלים את הלימודים בבית ספר יהודי ריאלי.

בהגיעו לגיל עשרים, בחודש מאי, הוברח איזי לבלגיה , שם הוכנה עליה בלתי לגאלית לישראל. בהתארגנות זו היו שותפים יהודים מגרמניה ומהולנד. הוא מגיע על סיפון האנייה דורה דרך מיצרי גיברלטר, אל מול חוף שפיים.

איזי התגורר תקופת מה כפר נחמן אשר ברעננה ומשם הצטרף לגרעין שלו בעין השופט. הוא עבד בעבודות שונות עד אשר הגרעין מקים קבוץ חדש, אל גביש שמו. הוא ממוקם ליד רעננה . ב1943 , על פי צו התנועה, מפורק הקבוץ וחבריו כולם עוברים לקבוץ כפר מנחם. שנה קודם לכן ב 1942 מתגייס איזי ליחידת תובלה עברית במסגרת הבריגאדה. במהלך מלחמת העולם השנייה , שירת איזי במצריים, לוב, מלטה, איטליה, הולנד, בלגיה וצרפת.

איזי הספיק להשתתף גם במלחמת ששת הימים במסגרת יחידת תובלה.

הוא נשא בתחילת שנות החמישים לדינה ולהם נולדו שלושה בנים: ג'ו, בני, ואברי. בהמשך הגיעו גם הנכדים.

בכפר מנחם עסק איזי בעבודות שונות, שנים רבות היה נהג משאית והוא אהב מאד לספר את סיפורי המק האדום, אהוב נפשו. הוא היה גם שנים רבות רכז הקניות ועבד גם בהנהלת החשבונות.

איזי מילא בכפר מנחם תפקידים שונים והיה דמות מקובלת מאד בקרב החברים וכזה שאפשר לשאול אותו שאלה בכל נושא בגלל הידע הרב שלו בתחומים שונים ומגוונים. הוא היה אוהד ספורט מושבע וליווה את קבוצות הכדור יד של כפר מנחם הרבה שנים.

בשנותיו האחרונות שהה איזי בבית הדר וזכה שם לטיפול מסור.

קבוץ כפר מנחם משתתף באבלם של ג'ו, בני , אברי והמשפחה כולה.

יהי זכרו ברוך